Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 733/12/5507	Námestovo, 17.2.2014
EEČ : 2-41-25-2014

U Z N E S E N I E

Trestná vec:	obvinený XXXXX a spol.  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 21.1.2013, spisová značka Pv 733/12/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 21. 9. 2012 v čase okolo 22. 15 hod. v autobuse SAD, na zastávke SAD v XXXXX fyzicky napadli XXXXX, XXXXX,  a to tak, že ho najprv XXXXX pritlačil rukou k sedadlu a raz ho udrel do hlavy v oblasti pravého ucha a následne XXXXX tri krát udrel päsťou do zadnej časti hlavy XXXXX, čím XXXXX spôsobili pomliaždenie hlavy v oblasti záhlavia vpravo a pomliaždenie a krvný výron v oblasti pravej ušnice  s dobou liečenia od 21. 9. 2012 do 2. 10. 2012,
Uznesením prokurátora Okresnej prokuratúry Námestovo zo dňa 21.1.2013, spisová značka Pv 733/12/5507, bola určená všetkým obvineným skúšobná doba v trvaní 12 mesiacov.
Odôvodnenie:
Prokurátor Okresnej prokurátúry v Námestove uznesením sp. zn. Pv 733/12/5507 zo dňa 21. 01. 2013 podľa § 216 ods. 1 Trestného poriadku podmienečne zastavil trestné stíhanie obvinených XXXXX a XXXXX stíhaných pre prečin výtržníctva  podľa  § 364 ods. 1 písm. a/ Trestného zákona a prečin ublíženia na zdraví podľa § 156 ods. 1 Trestného zákona spáchaného v spolupáchateľstve podľa § 20 Trestného zákona.
 
	Podľa § 216 ods. 2 Trestného poriadku bola obom obvineným určená skúšobná doba v trvaní 12 mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. dňa 29. 01. 2013.

	Po uplynutí skúšobnej doby boli vyžiadané na obvinených XXXXX a XXXXX odpis z registra trestov, správa z Okresného úradu Námestovo, odbor všeobecnej vnútornej správy, správy o povesti z Mesta Tvrdošín, správa z Obvodného oddelenia PZ Tvrdošín a správa z Okresného riaditeľstva PZ Dolný Kubín, pričom bolo zistené, že obvinení neboli počas plynutia skúšobnej doby súdom trestaní ani priestupkovo riešení. Zo správy o povesti zaslanej z miesta bydliska taktiež nevyplývajú na obvinených žiadne negatívne skutočnosti. Taktiež do súčasnosti nebolo vyšetrovateľom  PZ ani povereným príslušníkom PZ vedené trestné stíhanie voči obvineným. Obvinení nahradili škodu poškodenému, ktorá mu bola spôsobená.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospel k záveru, že obvinení v skúšobnej dobe viedli riadny život a podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor